钦定古今图书集成/明伦汇编/交谊典/第105卷 > 刘子 > 《与少府孔融书》后汉·曹操
## 钦定古今图书集成/明伦汇编/交谊典/第105卷 > 刘子 > 《与少府孔融书》后汉·曹操

献帝尝见郗虑及孔融，问虑何所优长？融曰：“可与适道，未可与权。” 虑曰：“融昔宰北海，政散人流，其权安在？” 遂与融互相长短。操以书解之。

盖闻唐虞之朝，有克让之臣，故麟凤来而颂声作也。
后世德薄，犹有杀身为君，破家为国，及至其敝，睚眦
之怨必仇，一餐之惠必报。故晁错念国，遘祸于袁盎；
屈平悼楚，受谮于椒、兰。彭宠倾乱，起自朱浮；邓禹威
损，失于宗冯。由此言之，喜怒怨爱，祸福所因，可不慎
与！昔廉、蔺小国之臣，犹能相下；寇、贾仓卒武夫，屈节
“崇好，光武不问伯升之怨，齐侯不疑射钩之卤。夫立
大操者，岂累细故哉！往闻二君有执法之平，以为小
介，当收旧好，而怨毒渐积，志相危害，闻之怃然，中夜
而起。昔国家东迁，文举盛叹鸿豫名实相副，综达经
学，出于郑元。又明《司马法》，鸿豫亦称文举奇逸博闻，
诚怪今者与始相违。孤与文举既非”旧好，又于鸿豫，
亦无恩纪，然愿人之相美，不乐人之相伤，是以区区，
思协欢好。又知二君群小所构，孤为人臣，进不能风
化海内，退不能建德和人，然抚养战士，杀身为国，破
浮华交会之徒，计有馀矣。